אדריאנו

אדריאנו לייטה ריביירו (בפורטוגזית: Adriano Leite Ribeiro; נולד ב-17 בפברואר 1982 בריו דה ז'ניירו שבברזיל) הידוע בקיצור כאדריאנו, הוא כדורגלן עבר ברזילאי אשר שיחק בעמדת החלוץ.

==קריירה==
אדריאנו התחיל את הקריירה בקבוצת הנוער של פלמנגו בליגה הברזילאית, בשנת 1999. בשנת 2000 הוא קודם לקבוצה הבוגרת. הפריצה הגדולה שלו הגיעה בשנת 2001 כשהוא עבר לאינטר מילאנו ואת הגול הראשון הבקיע מול ריאל מדריד. בשנת 2002 הושאל השחקן לפיורנטינה ובקיץ 2002 הוא עובר לפארמה, שם שיחק עם אדריאן מוטו, והבקיע 22 שערים ב-36 משחקים.

אדריאנו חזר לאינטר בשנת 2004 עם חוזה לארבע שנים וחצי והבקיע 15 שערים ב-16 משחקים בעונת 2004/2005. החל מה-11 ביולי 2004 ועד ה-25 ביוני 2005, אדריאנו הבקיע 40 שערים בכל המסגרות, כולל בנבחרת. כיבושיו הרבים הביאו לחתימת חוזה עם אינטר עד ל-30 ביוני 2010.

למרות כיבושיו הרבים ויכולת גבוהה שהציג החלוץ, עתידו של אדריאנו באינטר הוטל בספק עקב תפקוד לא ספורטיבי בין המשחקים הכולל בילויים ליליים לפני משחקים, תזונה לא נכונה ואף חשד לשימוש בחומרים אסורים. יש האומרים שמותו של אביו, אליו היה קשור מאד, בשנת 2004, שבר את נפשו. אביו היה בן 45 במותו, ואדריאנו צעיר בן 24, שהחל לנהל אורח חיים לא ספורטיבי שכלל לשתיית אלכוהול מרובה<ref></ref>. לבאוקטובר2006 מאמן נבחרת ברזיל, דונגה, ניפה אותו מההרכב, ואף קרא לו "לשנות את ההתנהגות ולהתרכז בכדורגל". בפברואר 2007 החליט מאמן אינטר דאז, רוברטו מאנצ'יני, לספסל את השחקן עקב בילויים ליליים של השחקן.

ב-9 באפריל 2009 הודיע השחקן כי הוא לוקח הפסקה מעולם הכדורגל ופורש מכדורגל מקצועני עקב "אובדן שמחה". הוא חזר לשחק כדורגל כחודש אחרי הפרישה, בקבוצת פלמנגו הברזילאית שבה התחיל את הקריירה, והבקיע שער ניצחון כבר במשחק הבכורה. בדצמבר 2009 זכתה פלמנגו באליפות ברזיל לאחר ניצחון במחזור הסיום, רבות בזכות אדריאנו אשר הבקיע 19 שערים, והכריז כי סוף כל סוף "שמחת החיים" שלו שבה.

במאי 2010 חתם ברומא מהסרייה א' על חוזה לשלוש שנים בו הוא אמור היה להשתכר ברוטו קרוב ל-5 מיליון אירו בשנה. במרץ 2011 החליטה רומא, בגלל בעיות משמעת חוזרות ונשנות של השחקן, לסיים את ההתקשרות עמו. אדריאנו חזר לברזיל לקבוצת קורינתיאנס במדיה זכה באליפות ברזיל בשנת 2011. ב-13 במרץ 2012 שוחרר אדריאנו מקורינתיאנס וחזר לקבוצת פלמנגו אך לא שיחק באף משחק של הקבוצה. ב-6 בינואר 2014 חתם בקבוצת אתלטיקו פרנאאנסה.

ב-26 בדצמבר 2014 חתם בלה האבר מליגת המשנה הצרפתית לחצי שנה, אך בסופו של דבר המעבר לא יצא אל הפועל ואדריאנו לא שיחק בקבוצה. ב-29 בינואר 2016 חתם אדריאנו במיאמי יונייטד מהליגה הרביעית בארצות הברית, וכבר בהופעת הבכורה שלו כבש את שערו הראשון בקבוצה.

==נבחרת ברזיל==
בזמנו, נחשב אדריאנו בעיני רבים ליורשו של רונאלדו. בגביע הקונפדרציות של 2005, אדריאנו היה השחקן המצטיין ואף קיבל את תואר מלך השערים עם חמישה כיבושים. בגמר הוא הוביל את ברזיל לניצחון 4-1 על ארגנטינה כשכבש שני שערים.

אדריאנו היה בסגל הברזילאי למונדיאל 2006. הוא פתח במשחק הפתיחה שנערך ב-18 ביוני, והבקיע את השער הראשון בניצחון 2-0 על אוסטרליה. הוא גם הבקיע את השער השני בניצחון 3-0 על גאנה.

==חיים אישיים==
ב-16 ביוני 2006 נולד בנו הבכור בריו דה ז'ניירו.

==תארים==
===מועדונים===
;עם פלמנגו
*אליפות ברזיל: 2000, 2001, 2009
*הגביע הברזילאי: 2001
;עם אינטר מילאן
*אליפות איטליה: 2006, 2007
*הגביע האיטלקי: 2005, 2006
*הסופר קאפ האיטלקי: 2005, 2006
;עם קורינתיאנס
*אליפות ברזיל: 2011

===נבחרת ברזיל===
*קופה אמריקה: 2004
*גביע הקונפדרציות: 2005
*גביע העולם בכדורגל עד גיל 17: 1999
*אליפות אמריקה הדרומית לנבחרת הצעירה: 2001

===אישיים===
*קופה אמריקה של 2004: מלך השערים
*גביע הקונפדרציות של 2005: מצטיין הטורניר, מלך השערים

==קישורים חיצוניים==

== הערות שוליים ==

קטגוריה:כדורגלנים ברזילאים
קטגוריה:חלוצי כדורגל ברזילאים
קטגוריה:ריו דה ז'ניירו: כדורגלנים
קטגוריה:כדורגלני פלמנגו
קטגוריה:כדורגלני סאו פאולו
קטגוריה:כדורגלני אינטר מילאנו
קטגוריה:כדורגלני פיורנטינה
קטגוריה:כדורגלני פארמה
קטגוריה:כדורגלני רומא
קטגוריה:כדורגלני קורינתיאנס
קטגוריה:כדורגלני אתלטיקו פרנאאנסה
קטגוריה:כדורגלני לה האבר
קטגוריה:כדורגלני נבחרת ברזיל
קטגוריה:כדורגלני גביע הקונפדרציות 2003
קטגוריה:כדורגלני קופה אמריקה 2004
קטגוריה:כדורגלני גביע הקונפדרציות 2005
קטגוריה:כדורגלני מונדיאל 2006
קטגוריה:ספורטאים ברזילאים באיטליה
קטגוריה:ספורטאים זרים בארצות הברית
קטגוריה:ברזילאים שנולדו ב-1982